«ДегӀаста» цӀе евза XVII бӀешарахь дуьйна, цуьнан маьӀна «ломан мохк» ду (тюркийн даг — лам, гӀажарийн стан — мохк, латта). А. К. Аликберовн хетарехь «ДегӀаста» гунно-савирийн (гӀумкийн дайн) ломан пачхьалкхан цӀеран калька ду — Тавъяка (гочдо с кипчакийн (гӀумкийн) меттара «Тав» — лам, «Як» — агӀо, мохк). В. В. Бартольдца «ДегӀаста» цӀе юкъаяьлла X/XVI бӀешерашкахь. «ДегӀаста» цӀе нийса яц историн маьӀнехь бен, хӀунда аьлча ДегӀастанан АССР (хӀинца ДегӀастанан Республика) юкъа ГӀизларан, НогӀийн аренаш тоьхначул тӀаьхьа, ломан регионаш 56 % бен ца хуьлу ерриг майданах.